Document ID: 31997D0252

Komisjoni otsus,
25. märts 1997,
millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida inimtoiduks ettenähtud piima ja piimatooteid
(EMPs kohaldatav tekst)
(97/252/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on lubatud vaheperioodil importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 97/34/EÜ, [2] eriti selle artikli 2 lõiget 1,
ning arvestades, et:
komisjoni otsuses 95/340/EMÜ, [3] viimati muudetud otsusega 96/584/EÜ, [4] koostatakse loetelu kolmandate riikide kohta, millest liikmesriigid lubavad importida piima ja piimatooteid;
komisjoni otsuses 95/343/EMÜ, [5] viimati muudetud otsusega 97/115/EÜ, [6] sätestatakse kõnealuses loetelus nimetatud riikidest piima ja piimatoodete importimiseks tervishoiunõuded ja veterinaarsertifikaadid;
komisjon on saanud teatavatelt kolmandatelt riikidelt ettevõtete loetelud koos tagatistega selle kohta, et need vastavad täielikult asjakohastele ühenduse tervishoiunõuetele ning et kui teatav ettevõte neid nõudeid ei täida, peatatakse ettevõtte eksport Euroopa Ühendusse;
komisjon ei ole saanud teha kindlaks kõikide asjaomaste kolmandate riikide ettevõtete vastavust ühenduse nõuetele ning pädevate asutuste poolt esitatud tagatiste kehtivust;
vältimaks kõnealustest riikidest pärit piima ja piimatoodetega kauplemise katkemist, on vaja ette näha täiendav ajavahemik, mille jooksul liikmesriigid saaksid jätkata piima ja piimatoodete importimist heakskiidetud ettevõtetest; komisjon kogub kõnealusel täiendaval ajavahemikul asjaomastelt riikidelt vajalikud tagatised, et lisada need riigid loetellu otsuses 95/408/EÜ sätestatud korras;
kõnealuse ajavahemiku lõppedes ei ole kolmandatel riikidel, mis ei ole oma ettevõtete loetelusid ühenduse eeskirjade kohaselt edastanud, enam lubatud eksportida ühendusse piima ega piimatooteid;
seepärast peavad liikmesriigid olema kindlad, et ettevõtted, mille piima ja piimatooteid nad impordivad, vastavad ühenduse nõuetega vähemalt sama rangetele tootmise ja turuleviimise nõuetele;
seega on teatavate riikide puhul võimalik koostada piima ja piimatooteid valmistavate ettevõtete ajutised loetelud;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriigid lubavad importida piima ja piimatooteid käesoleva otsuse lisas loetletud ettevõtetest.
2. Liikmesriigid võivad lubada importida kuni 1. juulini 1997 piima ja piimatooteid käesoleva otsuse lisas loetlemata kolmandates riikides asuvatest ettevõtetest.
3. Piima ja piimatoodete impordi suhtes kohaldatakse jätkuvalt mujal vastu võetud veterinaaria-alaseid ühenduse sätteid.
Artikkel 2
Käesolevat otsust kohaldatakse alates 1. aprillist 1997.
Artikkel 3
Käesolev otsus on adresseeritud liikmesriikidele.
Brüssel, 25. märts 1997

Labels: 17
5
0
3
6